Elina Netšajeva

Elina Netšajeva (inglispäraselt ka Elina Nechayeva; sündinud 10. novembril 1991 Tallinnas) on Eesti ooperilaulja (sopran). 

 Haridustee 
Ta lõpetas 2011. aastal Tallinna Prantsuse Lütseumi ja 2016. aastal Eesti Muusika- ja Teatriakadeemia magistrantuuri klassikalise laulu erialal."La forza". ERR, jaanuar 2018

 Karjäär 
Klassikatähed

Netšajeva osales Eesti Televisiooni noorte muusikute võistlusel telesaates "Klassikatähed 2014" ning jõudis kolme finalisti hulka.

 Eesti Laul 
2017. aastal oli ta ETV-s koos Marko Reikopiga "Eesti Laulu" poolfinaalide saatejuht.

2018. aastal võitis Netšajeva "Eesti Laulu" võistluse lauluga "La forza" (itaalia keeles "Jõud") (ta on ka selle laulu itaaliakeelsete sõnade autor) ning sai õiguse esindada Eestit Eurovisiooni lauluvõistlusel Lissabonis. Enne seda võistlust hakkas ta rahvusvahelise esinejanimena kasutama nime inglispärast kuju "Elina Nechayeva".http://publik.delfi.ee/news/eestilaul/eesti-laulu-poolfinalist-elina-netsajeva-muutis-nime?id=80477646 Eurovisiooni lauluvõistlusel sai ta kaheksanda koha.

 Maskis laulja 
2020. aastal võttis ta osa telesaatest "Maskis laulja", kus saavutas 2. koha, kehastades fööniksit. 

Teatris
Aastatel 2015–2016 mängis ta külalisena Eesti Draamateatri lavastuses “Kaart ja territoorium”. 

Alates 2020. aasta septembrist mängib Netšajeva peaosa (Eliza Doolittle´it) Vene Teatri repertuaaris olevas muusikalis „Minu veetlev leedi“ (lavastaja Alla Sigalova). 

 Diskograafia 
+AastaSingelPlaadifirma2018"La forza"Timulition2019"La voce dell’alba"Timulition

 Isiklikku 
Ta on eesti, vene ja tšuvaši päritolu. 
Netšajeva abiellus 2024. aasta suve lõpus Ungarist pärit tantsija ja koreograafi Ahmed Moussaga. 
2024. aasta oktoobri lõpul sündis nende poeg Olive.

 Viited 

 Välislingid 

"La forza" – video. ERR, jaanuar 2018

Kategooria:Eesti ooperilauljad
Kategooria:Tallinna Prantsuse Lütseumi vilistlased
Kategooria:Eesti Muusika- ja Teatriakadeemia vilistlased
Kategooria:Eurovisioonil osalejad
Kategooria:Eesti esindajad Eurovisiooni lauluvõistlusel
Kategooria:Sündinud 1991